Poradíme, ako postupovať pri vysokom krvnom tlaku a závrate
Čo robiť toči sa mi hlava tlak mam142,65atap srdca66 poraďte čo by som mala robiť velkedakujem
Dobrý deň,
ďakujeme za Vašu otázku.
Točenie hlavy, závraty (odborne vertigo) sú označované ako stav nešpecifickej priestorovej dezorientácie a poruchy rovnováhy. Závraty sú príznakom iného ochorenia, pričom vyvolávajúce príčiny sú rôzne. Môže sa jednať napríklad o choroby vnútorného ucha, nezávažnú funkčnú poruchu chrbtice, ale aj o závažnejšie neurologické či internistické ochorenia. Na zistenie presnej príčiny závratov je však potrebné dôkladné lekárske vyšetrenie a následné nastavenie adekvátnej liečby. V súčasnosti sú všetky lieky používané pri liečbe vertiga viazané na lekársky predpis.
Za normálny krvný tlak sa považujú hodnoty do 120/80 mmHg. O hypertenzii alebo vysokom krvnom tlaku môžeme hovoriť vtedy, ak hodnoty krvného tlaku trvale prevyšujú 140/90 mmHg. Vysoký tlak môžu spôsobovať rôzne faktory, ako sú ochorenia srdca, obličiek, zvýšená hmotnosť, hormonálne poruchy, nadmerný príjem solí a pod.
Žiaľ v našej kompetencii nie je stanoviť diagnózu, ktorá by bola príčinou vami popísaných ťažkostí. Stanoviť presnú diagnózu a nastaviť adekvátnu liečbu môžu iba lekári na základe dôkladného vyšetrenia Vášho zdravotného stavu.
Pokiaľ pociťujete točenie hlavy, výkyvy hodnôt krvného tlaku, či nevoľnosť je potrebné aby ste vyhľadali lekársku pomoc.
Prajem všetko dobré.
S pozdravom
Mgr. Emma Halás Haluščíková